CELEX: 32021D0750
Language: hu
Date: 2021-05-06 00:00:00
Title: A Tanács (KKBP) 2021/750 határozata (2021. május 6.) az Amerikai Egyesült Államoknak a katonai mobilitásra vonatkozó PESCO-projektben való részvételéről

2021.5.7.   
               
               
                  HU
               
               
                  Az Európai Unió Hivatalos Lapja
               
               
                  L 160/112
               
            
         A TANÁCS (KKBP) 2021/750 HATÁROZATA
         (2021. május 6.)
         az Amerikai Egyesült Államoknak a katonai mobilitásra vonatkozó PESCO-projektben való részvételéről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 46. cikke (6) bekezdésére,
         tekintettel az állandó strukturált együttműködés (PESCO) létrehozásáról és a részt vevő tagállamok jegyzékének meghatározásáról szóló, 2017. december 11-i (KKBP) 2017/2315 tanácsi határozatra (1) és különösen annak 9. cikke (2) bekezdésére,
         tekintettel a harmadik államok egyes PESCO-projektekben való részvételére irányuló kivételes felkérés általános feltételeinek meghatározásáról szóló, 2020. november 5-i (KKBP) 2020/1639 tanácsi határozatra (2) és különösen annak 2. cikke (4) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A (KKBP) 2017/2315 határozat 9. cikkének (2) bekezdése értelmében a Tanács a Szerződés 46. cikkének (6) bekezdésével összhangban határoz arról, hogy egy adott harmadik állam, amelyet az adott projektben részt vevő tagállamok fel szeretnének kérni az adott projektben való részvételre, teljesíti-e a Tanács által meghatározandó követelményeket.
                  
               
                     (2)
                  
                  
                     A Tanács 2018. március 6-án elfogadta a (KKBP) 2018/340 határozatot (3). Az említett határozat 1. cikke értelmében a PESCO keretében ki kell dolgozni a „Katonai mobilitás” elnevezésű projektet (a továbbiakban: a katonai mobilitásra vonatkozó PESCO-projekt), 24 projekttagnak – köztük Hollandiának mint projektkoordinátornak – a részvételével.
                  
               
                     (3)
                  
                  
                     A Tanács 2020. november 5-én elfogadta a harmadik államok egyes PESCO-projektekben való részvételére irányuló kivételes felkérés általános feltételeinek meghatározásáról szóló (KKBP) 2020/1639 határozatot. Az említett határozat 2. cikkének (4) bekezdése úgy rendelkezik, hogy a valamely PESCO-projekt koordinátora vagy koordinátorai általi tájékoztatás alapján, valamint a Politikai és Biztonsági Bizottságtól (PBB) kapott vélemény nyomán a Tanács – a Szerződés 46. cikkének (6) bekezdésével és a (KKBP) 2017/2315 határozat 9. cikkének (2) bekezdésével összhangban – határozatot hoz arról, hogy a harmadik állam adott projektben való részvétele teljesíti-e a (KKBP) 2020/1639 határozat 3. cikkében foglalt feltételeket.
                  
               
                     (4)
                  
                  
                     Az Amerikai Egyesült Államok (az Egyesült Államok) 2021. február 23-án a (KKBP) 2020/1639 határozat 2. cikke (1) bekezdésével összhangban kérelmet nyújtott be a katonai mobilitásra vonatkozó PESCO-projekt koordinátorához az említett projektben való részvétel iránt. A projekttagok ezt követően az említetthatározat 2. cikkének (2) bekezdésével összhangban, az Egyesült Államok által szolgáltatott információk alapján értékelték, hogy az Egyesült Államok teljesíti-e az általános feltételeket.
                  
               
                     (5)
                  
                  
                     A katonai mobilitásra vonatkozó PESCO-projekt koordinátora 2021. március 17-én a (KKBP) 2020/1639 határozat 2. cikkének (3) bekezdésével összhangban tájékoztatta a Tanácsot és az Unió külügyi és biztonságpolitikai főképviselőjét arról, hogy az említett projekt projekttagjai azon a napon egyhangúlag egyetértettek abban, hogy az Egyesült Államokat fel kívánják kérni a projektben való részvételre. A PESCO-projekt projekttagjai egyhangúan egyetértettek továbbá az Egyesült Államok projektben való részvételének hatályát, formáját és releváns szakaszait illetően, valamint abban, hogy az Egyesült Államok teljesíti az említetthatározat 3. cikkében foglalt általános feltételeket.
                  
               
                     (6)
                  
                  
                     A PBB 2021. március 30-án jóváhagyta az Egyesült Államoknak a katonai mobilitásra vonatkozó PESCO-projektben való részvétele iránti kérelméről szóló tájékoztatással kapcsolatos véleményt. A PBB nyugtázta különösen a projektnek a tájékoztatásban szereplő leírását, beleértve annak céljait, szervezését és döntéshozatalát, valamint a kiemelt munkaterületeket. A PBB megállapította azt is, hogy a projekt keretében nem osztanak meg EU-minősített vagy érzékeny adatokat, és hogy a (KKBP) 2020/1639 tanácsi határozat 3. cikkének g) pontja értelmében a projekt végrehajtására nem az Európai Védelmi Ügynökség támogatásával kerül sor. A PBB megjegyezte továbbá, hogy a katonai mobilitásra vonatkozó PESCO-projekt nem foglal magában sem fegyverbeszerzést, kutatást és képességfejlesztést, sem pedig fegyverek, képességek és technológiák felhasználását és kivitelét, valamint hogy a projekt nem foglal magában szervezeteket, beruházásokat vagy a PESCO-ban részt vevő tagállamoktól származó finanszírozást, illetve a projekttevékenységekre vonatkozó uniós finanszírozás iránti kéréseket.
                  
               
                     (7)
                  
                  
                     A PBB emellett egyetértését fejezte ki az Egyesült Államoknak a katonai mobilitásra vonatkozó PESCO-projektben való részvételének a tájékoztatás szerinti javasolt hatályát, formáját és mértékét illetően. A PBB elismerte, hogy az Egyesült Államok kifejezte, hogy teljes mértékben támogatja az említett projektnek a tájékoztatásban meghatározott hatályát.
                  
               
                     (8)
                  
                  
                     Ugyanebben a véleményben a PBB megerősítette a katonai mobilitásra vonatkozó PESCO-projekttagok által egyhangúlag jóváhagyott azon álláspontot, amely szerint az Egyesült Államok teljesíti a (KKBP) 2020/1639 határozat 3. cikkében foglalt alábbi általános feltételeket:
                     
                                 —
                              
                              
                                 az Egyesült Államok teljesíti a 3. cikk a) pontjában foglalt azon feltételt, amelynek értelmében köteles osztani a Szerződés 2. cikkében megállapított, az Unió alapját képező értékeket, valamint a Szerződés 21. cikkének (1) bekezdésében említett elveket, továbbá a közös kül- és biztonságpolitika (KKBP) tekintetében a Szerződés 21. cikke (2) bekezdésének a), b), c) és h) pontjában kitűzött célokat, illetve amelynek értelmében nem sértheti az Uniónak és tagállamainak a biztonsági és védelmi érdekeit, amibe az uniós tagállamokkal való jószomszédi kapcsolatok elvének tiszteletben tartása is beletartozik, továbbá politikai párbeszédet kell folytatnia az Unióval, amelynek a katonai mobilitásra vonatkozó PESCO--projektben való részvételekor biztonsági és védelmi aspektusokra is ki kell terjednie,
                              
                           
                                 —
                              
                              
                                 ami a jelentős értéktöbblettel bíró részvételre vonatkozó, a 3. cikk b) pontjában meghatározott feltételt illeti, az Egyesült Államoknak a katonai mobilitásra vonatkozó PESCO-projektben való részvétele tekintetében a tájékoztatás részletesen ismerteti az Egyesült Államok leendő hozzájárulását – beleértve a projektben való részvételének hatályát, formáját és mértékét is –, ami alátámasztja e feltétel teljesülését,
                              
                           
                                 —
                              
                              
                                 a 3. cikk c) pontjában meghatározott feltételt illetően, az Egyesült Államoknak a katonai mobilitásra vonatkozó PESCO-projektben való részvétele a tájékoztatásban foglaltak alapján hozzá fog járulni a közös biztonság- és védelempolitikának (KBVP), valamint az uniós törekvési szintnek a megerősítéséhez, a KBVP-missziók és -műveletek támogatása érdekében is,
                              
                           
                                 —
                              
                              
                                 ami a 3. cikk d) pontjában meghatározott feltételt illeti, a katonai mobilitásra vonatkozó PESCO-projekt nem irányul fegyverbeszerzésre, kutatásra és képességfejlesztésre, illetve fegyverek, képességek és technológiák felhasználására és kivitelére. A projekt keretében semmilyen képességet vagy technológiát nem fognak kifejleszteni. Az Egyesült Államoknak a projektben való részvétele következésképpen nem vezet sem az Egyesült Államoktól való függőségekhez, sem pedig általa valamely tagállammal szemben bevezetett korlátozásokhoz,
                              
                           
                                 —
                              
                              
                                 a tájékoztatásban részletesebben meghatározottak alapján szintén teljesül a 3. cikk e) pontjában meghatározott azon feltétel, amelynek értelmében az Egyesült Államok részvételének összhangban kell állnia a (KKBP) 2017/2315 határozat mellékletében meghatározott szigorúbb releváns PESCO-kötelezettségvállalásokkal, valamint a haderőknek az említett mellékletben meghatározott bevethetősége és interoperabilitása, amelyet e projekt segít teljesíteni. Mivel a katonai mobilitásra vonatkozó PESCO-projekt nem képességorientált projekt, az Egyesült Államok részvételére nem alkalmazandó az a feltétel, hogy a részvételnek hozzá kell járulnia a képességfejlesztési tervből és a koordinált éves védelmi szemléből eredő prioritások megvalósításához, valamint kedvező hatást kell gyakorolnia az európai védelmi technológiai és ipari bázisra,
                              
                           
                                 —
                              
                              
                                 a 3. cikk f) pontjában meghatározott követelmény teljesült, mivel az Unió és az Egyesült Államok közötti adatbiztonsági megállapodás (4)2007. április 30. óta hatályban van,
                              
                           
                                 —
                              
                              
                                 a 3. cikk g) pontjában meghatározott feltétel ebben az esetben nem alkalmazandó, mivel a katonai mobilitásra vonatkozó PESCO-projekt végrehajtására nem az Európai Védelmi Ügynökség támogatásával kerül sor, és ezért nincs szükség az Ügynökséggel kötött hatályos igazgatási megállapodásra,
                              
                           
                                 —
                              
                              
                                 a 3. cikk h) pontjában meghatározott feltételt illetően, az Egyesült Államok vállalta, hogy törekedni fog a (KKBP) 2017/2315 tanácsi határozattal és a (KKBP) 2018/909 határozattal (5) összhangban egy projektspecifikus igazgatási megállapodás és bármely egyéb szükséges projekt-dokumentáció megkötésére.
                              
                           
               
                     (9)
                  
                  
                     A PBB a 2021. március 30-i véleményében azt ajánlotta, hogy a Tanács hozzon kedvező határozatot arról, hogy az Egyesült Államoknak a katonai mobilitásra vonatkozó PESCO-projektben való részvétele teljesíti-e a (KKBP) 2020/1639 határozat 3. cikkében foglalt feltételeket.
                  
               
                     (10)
                  
                  
                     A Tanácsnak ezért határozatot kell elfogadnia arról, hogy az Egyesült Államoknak a katonai mobilitásra vonatkozó PESCO-projektben való részvétele teljesíti-e a (KKBP) 2020/1639 határozat 3. cikkében foglalt feltételeket. Ezt követően a projekt koordinátora a projekttagok nevében az adott projektben való részvételre való felkérést küld az Egyesült Államoknak. Az Egyesült Államok a (KKBP) 2020/1639 határozat 2. cikkének (7) bekezdésével összhangban a projekttagok és az Egyesült Államok között kötendő igazgatási megállapodásban meghatározott napon csatlakozik a projekthez, valamint az e határozat 4. cikkének (1) bekezdésével összhangban az említett megállapodásban meghatározott jogokkal és kötelezettségekkel rendelkezik. A Tanács a (KKBP) 2020/1639 határozat 5. cikkének (2) bekezdésével összhangban ellátja a felügyeleti feladatait, és az említett tanácsi határozat 6. cikkének (2) és (3) bekezdésében említett körülmények fennállása esetén további határozatokat hozhat,
                  
               ELFOGADTA EZT A HATÁROZATOT:
         
            1. cikk
            Az Amerikai Egyesült Államoknak a katonai mobilitásra vonatkozó PESCO-projektben való részvétele teljesíti a (KKBP) 2020/1639 határozat 3. cikkében foglalt feltételeket.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 6-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 331., 2017.12.14., 57. o.
         
         
            (2)  HL L 371., 2020.11.6., 3. o.
         
         
            (3)  A Tanács (KKBP) 2018/340 határozata (2018. március 6.) a PESCO keretében kidolgozandó projektek listájának összeállításáról (HL L 65., 2018.3.8., 24. o.).
         
            (4)  Megállapodás az Európai Unió és az Amerikai Egyesült Államok kormánya között a minősített információk biztonságáról (HL L 115., 2007.5.3., 30. o.).
         
            (5)  A Tanács (KKBP) 2018/909 határozata (2018. június 25.) a PESCO-projektekre vonatkozó közös irányítási szabálykészlet létrehozásáról (HL L 161., 2018.6.26., 37. o.).